
DR.31.5.2004 59 

 

  

peserta-peserta bermasalah ini juga telah dapat memberi lebih peluang untuk 
mendekati mereka dengan lebih berkesan.  Dalam kajian semula ini, kerajaan sedang 
meneliti kewajaran kita mengasingkan peserta PLKN yang sudah bekerja dengan 
mereka yang baru habis persekolahan pada peringkat SPM. 

 Tuan Yang di-Pertua, untuk makluman, kerajaan tidak bercadang untuk 
mengikut mana-mana konsep National Service yang dijalankan oleh mana-mana 
negara luar.  Konsep PLKN yang dijalankan oleh negara kita adalah sesuai dengan 
matlamat dan objektif pembangunan negara yakni untuk nation building.  Oleh itu, 
cadangan Yang Berhormat bagi Kudat untuk melanjutkan tempoh pelaksanaan PLKN 
kepada 1 hingga 3 tahun seperti dilaksanakan oleh beberapa negara lain adalah tidak 
sesuai.  Walau bagaimanapun, pihak kementerian dan JLKN sedang mengkaji maklum 
balas-maklum balas yang diterima untuk menambahbaikkan lagi PLKN pada masa-
masa yang akan datang. 

 Berhubung dengan cadangan Yang Berhormat bagi Indera Mahkota dan Yang 
Berhormat bagi Padang Terap, untuk menyerapkan peserta-peserta PLKN ke dalam 
perkhidmatan tentera pula, kerajaan tidak bercadang berbuat demikian.  Ini kerana 
kerajaan memberikan kebebasan kepada peserta untuk menentukan hala tuju masing-
masing. 

 Tuan Yang di-Pertua, secara keseluruhannya kesemua modul yang terdapat 
dalam program ini seperti modul fizikal, modul kenegaraan, modul pembinaan karakter 
dan modul khidmat komuniti berjalan mengikut perancangan. Saranan daripada Yang 
Berhormat bagi Kelana Jaya untuk mengadakan sebuah kem latihan dengan 
pengubahsuaian modul-modul untuk pelatih yang tercicir dari sistem persekolahan 
menengah adalah tidak perlu.  Ini kerana modul-modul yang sedang dipraktikkan 
sekarang adalah berbentuk sederhana dan tidak sukar difahami malah menimbulkan 
rasa minat kepada semua peserta dari semua peringkat. 

 Berhubung dengan perkara yang dibangkitkan oleh Yang Berhormat bagi 
Indera Mahkota sama ada program ini berjaya memupuk integrasi antara kaum seperti 
yang dihasratkan, ia memang telah mencapai objektif yang telah dirancangkan.  
Program ini mengambil kesempatan mengumpulkan peserta-peserta dari pelbagai 
kaum berlatih dan bergaul di antara satu sama lain bagi tempoh selama tiga bulan.  

Maklum balas yang diterima daripada peserta-peserta menunjukkan mereka gembira 
dan puas hati kerana berkesempatan untuk bergaul dengan pelatih yang terdiri 
daripada berlainan bangsa dan agama. 

 Tuan Yang di-Pertua, melalui keputusan soal selidik yang dijalankan ke atas 
seramai 6,153 peserta PLKN siri satu, kerajaan berpendapat objektif utama PLKN yang 
dijalankan telah berjaya mencapai sasarannya.  Oleh itu tidak timbul isu kepincangan 
PLKN.  Faktor-faktor yang menyumbang kepada gejala-gejala negatif yang berlaku di 
dalam PLKN adalah faktor manusia di mana kita telah menghimpunkan peserta yang 
mempunyai pelbagai latar belakang ke dalam program ini. 

 Kerajaan sentiasa bersikap terbuka serta telus dalam menangani masalah ini.  
Adalah menjadi matlamat kerajaan supaya mereka ini akan mempunyai kesedaran dan 
keinginan untuk menjadi aset negara yang cemerlang selepas menjalani PLKN.  Faktor 
manusia juga mendorong kepada kemalangan yang tidak disengajakan berlaku akibat 
kecuaian pihak yang dipertanggungjawabkan berasaskan garis panduan yang 
disediakan oleh Jabatan Latihan Khidmat Negara. 

 Untuk makluman Ahli-ahli Yang Berhormat, JLKN telah dapat mengenal pasti 
punca berlakunya masalah-masalah tersebut setelah mengambil langkah-langkah 
pencegahan demi untuk mengelakkannya daripada berulang.  Antara langkah-langkah 
yang telah diambil adalah seperti berikut: 

(i) menguatkuasakan serta-merta  arahan dan peraturan tetap 
untuk peserta Program Latihan Khidmat Negara di semua 
kem dan IPTA, IPTS, kompleks sukan yang terlibat; dan 

(ii) melantik Jawatankuasa Disiplin Peserta-Peserta di kem 
seperti yang terdapat dalam buku Arahan Pengurusan 
Disiplin Latihan Khidmat Negara di kem-kem latihan. 

Tuan Yang di-Pertua, seterusnya berkenaan pertanyaan Yang Berhormat bagi 
Padang Terap mengenai punca masalah pendaftaran yang kurang lancar pada PLKN 



peserta-peserta bermasalah ini juga telah dapat memberi lebih peluang untuk mendekati mereka dengan lebih berkesan. Dalam kajian semula ini, kerajaan sedang meneliti kewajaran kita mengasingkan peserta PLKN yang sudah bekerja dengan mereka yang baru habis persekolahan pada peringkat SPM. Tuan Yang di-Pertua, untuk makluman, kerajaan tidak bercadang untuk mengikut mana-mana konsep National Service yang dijalankan oleh mana-mana negara luar. Konsep PLKN yang dijalankan oleh negara kita adalah sesuai dengan matlamat dan objektif pembangunan negara yakni untuk nation building. Oleh itu, cadangan Yang Berhormat bagi Kudat untuk melanjutkan tempoh pelaksanaan PLKN kepada 1 hingga 3 tahun seperti dilaksanakan oleh beberapa negara lain adalah tidak sesuai. Walau bagaimanapun, pihak kementerian dan JLKN sedang mengkaji maklum balas-maklum balas yang diterima untuk menambahbaikkan lagi PLKN pada masa- masa yang akan datang. Berhubung dengan cadangan Yang Berhormat bagi Indera Mahkota dan Yang Berhormat bagi Padang Terap, untuk menyerapkan peserta-peserta PLKN ke dalam perkhidmatan tentera pula, kerajaan tidak bercadang berbuat demikian. Ini kerana kerajaan memberikan kebebasan kepada peserta untuk menentukan hala tuju masing- masing. Tuan Yang di-Pertua, secara keseluruhannya kesemua modul yang terdapat dalam program ini seperti modul fizikal, modul kenegaraan, modul pembinaan karakter dan modul khidmat komuniti berjalan mengikut perancangan. Saranan daripada Yang Berhormat bagi Kelana Jaya untuk mengadakan sebuah kem latihan dengan pengubahsuaian modul-modul untuk pelatih yang tercicir dari sistem persekolahan menengah adalah tidak perlu. Ini kerana modul-modul yang sedang dipraktikkan sekarang adalah berbentuk sederhana dan tidak sukar difahami malah menimbulkan rasa minat kepada semua peserta dari semua peringkat. Berhubung dengan perkara yang dibangkitkan oleh Yang Berhormat bagi Indera Mahkota sama ada program ini berjaya memupuk integrasi antara kaum seperti yang dihasratkan, ia memang telah mencapai objektif yang telah dirancangkan. Program ini mengambil kesempatan mengumpulkan peserta-peserta dari pelbagai kaum berlatih dan bergaul di antara satu sama lain bagi tempoh selama tiga bulan. Maklum balas yang diterima daripada peserta-peserta menunjukkan mereka gembira dan puas hati kerana berkesempatan untuk bergaul dengan pelatih yang terdiri daripada berlainan bangsa dan agama. Tuan Yang di-Pertua, melalui keputusan soal selidik yang dijalankan ke atas seramai 6,153 peserta PLKN siri satu, kerajaan berpendapat objektif utama PLKN yang dijalankan telah berjaya mencapai sasarannya. Oleh itu tidak timbul isu kepincangan PLKN. Faktor-faktor yang menyumbang kepada gejala-gejala negatif yang berlaku di dalam PLKN adalah faktor manusia di mana kita telah menghimpunkan peserta yang mempunyai pelbagai latar belakang ke dalam program ini. Kerajaan sentiasa bersikap terbuka serta telus dalam menangani masalah ini. Adalah menjadi matlamat kerajaan supaya mereka ini akan mempunyai kesedaran dan keinginan untuk menjadi aset negara yang cemerlang selepas menjalani PLKN. Faktor manusia juga mendorong kepada kemalangan yang tidak disengajakan berlaku akibat kecuaian pihak yang dipertanggungjawabkan berasaskan garis panduan yang disediakan oleh Jabatan Latihan Khidmat Negara. Untuk makluman Ahli-ahli Yang Berhormat, JLKN telah dapat mengenal pasti punca berlakunya masalah-masalah tersebut setelah mengambil langkah-langkah pencegahan demi untuk mengelakkannya daripada berulang. Antara langkah-langkah yang telah diambil adalah seperti berikut: (i) menguatkuasakan serta-merta arahan dan peraturan tetap untuk peserta Program Latihan Khidmat Negara di semua kem dan IPTA, IPTS, kompleks sukan yang terlibat; dan. (ii) melantik Jawatankuasa Disiplin Peserta-Peserta di kem seperti yang terdapat dalam buku Arahan Pengurusan Disiplin Latihan Khidmat Negara di kem-kem latihan. Tuan Yang di-Pertua, seterusnya berkenaan pertanyaan Yang Berhormat bagi Padang Terap mengenai punca masalah pendaftaran yang kurang lancar pada PLKN.